open-index/open-wikipedia-markdown huggingface dataset:
ברבי מרמדיה: בת הים

**ברבי מרמדיה: בת הים** (באנגלית: **Barbie: Mermaidia**, ידוע גם בשם: **Barbie Fairytopia: Mermaidia**) הוא סרט הנפשה ממוחשבת קנדי-אמריקאי, מסוגת פנטזיה והרפתקאות, אשר מבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסרט, המשמש כסרט השביעי בסדרת סרטי ברבי וכסרט המשך לסרט "ברבי בארץ הפיות", בוים על ידי וולטר פ. מרטישיוס וויליאם לאו, נכתב על ידי אליז אלן, והופק על ידי Mainframe Entertainment ו-Mattel Entertainment.

הסרט הופץ ברחבי העולם להקרנה ביתית, כאשר הוא הופץ בארצות הברית על ידי Lionsgate Home Entertainment ב-14 במרץ 2006 על גבי DVD ו-VHS, כשזה הסרט האחרון בסדרת הסרטים שהופץ בפורמט זה. בישראל הסרט הופץ על גבי DVD בדיבוב עברי ורוסי בשנת 2006. אורך הסרט הוא כ-85 דקות.

לסרט זה, כמו שאר הסרטים של ברבי, יצאו בובות שהופקו והופצו עם הסרט. בשנת 2007 הופץ הסרט "ברבי: קסם הקשת בענן", המשמש כהמשך לסרט זה.

## תקציר העלילה
עלילת הסרט מתרחשת זמן קצר לאחר אירועי הסרט "ברבי בארץ הפיות". בסרט, אלינה הפיה הולכת לארץ בנות הים כדי להציל את חברה נאלו, נסיך בנות הים, אשר נחטף על ידי עוזרה של לברנה שתוכניותיו היו להשתמש בו כדי לחזק את לברנה על מנת שתהפוך לפיה החזקה ביותר בעיירת הפיות. מפני שאלינה לא יכול להציל את נאלו הנסיך לבד, היא נאלצת להזדקק בעזרתה של נורי, בת ים שלא סומכת על אנשים ואינה רוצה קשר לאלינה. לשכנע את נורי זה לא אתגר קל, אך זה לא האתגר היחיד שעומד מפני אלינה שצריכה להקריב את חייה ואת כנפיה. בסרט רואים איך אלינה עומדת במשימה, ואיך היא מצליחה להציל את עיירת הפיות מליפול לידיה של לברנה המרושעת.

## דמויות
* **אלינה** – פיית פרחים שיוצאת למסע לארץ בנות הים על מנת להציל את נאלו.
* **ביבל** – אבקן קסום כחול-ורוד שיוצא עם אלינה למסע לארץ בנות הים.
* **מקס** – העוזר של לברנה.
* **לברנה** – האנטגוניסט של הסרט. פיה שרוצה לשלוט על עיירת הפיות.
* **נורי** – בת ים שעוזרת לאלינה להציל את נאלו.
* **פרפרית ים** – בת ים-פיה שמתגוררת בארץ בנות הים.
* **דנדלין** (נקראה בסרט הקודם בדיבוב העברי "יקינטונת") – החברה הטובה ביותר של אלינה.
* **אזורה** – אחת משבע הפיות השומרות על ארץ הפיות.
* **נאלו** (נקרא בסרט הקודם בדיבוב עברי "נלור") – נסיך. בן ים שנחטף על ידי מקס.
* **פנגוס** – יצור ירוק שנשלט על ידי מקס.

## מדבבים
הדיבוב העברי בוים על ידי דן שצברג, והופק על ידי רעות סמדר.

## קישורים חיצוניים

* 

## הערות שוליים

קטגוריה:בנות ים בקולנוע
קטגוריה:סרטי 2006
קטגוריה:סרטי אנימציה ממוחשבת
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי ברבי
קטגוריה:סרטי המשך אמריקאיים
קטגוריה:סרטי הנפשה אמריקאיים
קטגוריה:סרטי הנפשה קנדיים
קטגוריה:סרטי הרפתקאות אמריקאיים
קטגוריה:סרטי פנטזיה אמריקאיים
קטגוריה:סרטים באנגלית
קטגוריה:סרטים המבוססים על בובות אופנה
נקודת סיפליין

**נקודת סיפליין** (באנגלית: **Seaplane Point**; מילולית: נקודת המטוס הימי) היא לשון יבשה, בצידו הדרומי של מפרץ קרטיס, בחוף הצפון מזרחי של חצי האי צ'אוודאר, בחוף דייוויס, בארץ גרהאם שבאנטארקטיקה. 

## היסטוריה
### גילוי האתר
האתר מופה באמצעות תצלומי אוויר שצולמו על ידי האנטיג אירווסרוויז, בין השנים 1957–1955. 

### מקור השם
שמו של האתר ניתן לו על ידי הוועדה המייעצת לשמות אנטארקטיים של בריטניה.   

שמה של לשון הים ניתן לה עת שניתן שמו של מפרץ קרטיס. שניהם קרויים על שמו של  גלן קרטיס, מהנדס אווירונאוטיקה וחלוץ תעופה אמריקני. קרטיס בנה את המטוס הימי הראשון בשנת 1911, והיה הראשון שהטיס מטוס ימי.

## קישורים חיצוניים
* נקודת סיפליין באתר הסקר הגאולוגי של ארצות הברית
* נקודת סיפליין באתר הגאזט האנטארקטי המשווה SCAR של ממשלת אוסטרליה

## הערות שוליים

סיפליין
סיפליין
ג'ו בארי קארול

**ג'ו בארי קארול** (באנגלית: **Joe Barry Carroll**; נולד ב-24 ביולי 1958) הוא כדורסלן עבר אמריקאי, אשר היה פעיל בין השנים 1980–1991. בדראפט ה-NBA 1980 נלקח קארול בבחירה הראשונה על ידי גולדן סטייט ווריורס, ובעונת  השתתף כשחקנה במשחק האולסטאר של ה-NBA. ב-10 עונותיו ב-NBA העמיד ממוצעים כוללים של 17.7 נקודות, 7.7 ריבאונדים, 1.8 אסיסטים ו-1.6 חסימות למשחק.

## קריירת מכללות
קארול נולד בעיר פיין בלאף שבארקנסו, כילד העשירי מתוך 13 של הוריו. בשנת 1976 החל ללמוד באוניברסיטת פרדו אשר באינדיאנה, ובמהלך 4 עונותיו בקבוצת הכדורסל של האוניברסיטה קלע 17.7 נקודות והוריד 9.3 ריבאונדים בממוצע למשחק. בעונתו השלישית הוביל את פרדו לגמר "", בו היא הפסידה מול אוניברסיטת אינדיאנה. בעונתו האחרונה באוניברסיטה רשם ממוצעים של 22.3 נקודות, 9.2 ריבאונדים ו-2.8 חסימות למשחק, והוליך את קבוצתו למעמד הפיינל פור של טורניר אליפות המכללות, בפעם השנייה בלבד בתולדותיה. במשחק חצי הגמר הפסידה פרדו מול אוניברסיטת קליפורניה בלוס אנג'לס (UCLA), בה שיחקו קיקי ואנדוויי וג'מאל וילקס. בסיום העונה נבחר קארול לחמישיית העונה של ליגת המכללות (First Team All-American).

## קריירת משחק
### גולדן סטייט ווריורס
בדראפט ה-NBA 1980 נלקח קארול בבחירה הראשונה, על ידי גולדן סטייט ווריורס. ברבות השנים זכתה הבחירה בקארול לביקורות שליליות רבות, ואף הוגדרה ככישלון ("Bust"), בין היתר מכיוון שהווריורס רכשו את הבחירה הראשונה מבוסטון סלטיקס בתמורה לשני שחקני היכל התהילה לעתיד – רוברט פאריש וקווין מקהייל (שנבחר שלישי בדראפט). בעונתו הראשונה ב-NBA קלע 18.9 נקודות והוריד 9.3 ריבאונדים למשחק, וב-3 העונות הבאות ביסס את מעמדו כאחד הסנטרים הבולטים בליגה, כאשר רשם ממוצעים כוללים של 20.6 נקודות, 8.3 ריבאונדים ו-1.8 חסימות למשחק. ב-5 במרץ 1983 קלע שיא קריירה של 52 נקודות במשחק מול יוטה ג'אז.

### מילאנו
לאחר שלא הצליחו להגיע להסכמה על חוזה חדש, עזב קארול את הווריורס בקיץ 1984, וחתם בקבוצת אולימפיה מילאנו מליגת העל האיטלקית. לאורך עונתו היחידה באיטליה קלע קארול 24.9 נקודות בממוצע למשחק, ולצד דינו מנגין ומייק ד'אנטוני הוליך את מילאנו לזכיות באליפות הליגה האיטלקית ובגביע קוראץ'.

### החזרה לגולדן סטייט
בעונת  חזר קארול לגולדן סטייט, ובעונה העוקבת קלע 21.2 נקודות למשחק, נבחר להשתתף במשחק האולסטאר והעפיל עם הווריורס לשלב הפלייאוף, לראשונה מזה 10 שנים. בסדרת הפלייאוף הראשונה גברה גולדן סטייט על יוטה ג'אז (3–2), אך בחצי גמר המערב הפסידה מול לוס אנג'לס לייקרס (1–4).

### השנים האחרונות
במהלך עונת  הועבר קארול יחד עם סליפי פלויד ליוסטון רוקטס, בתמורה לרלף סמפסון. עד לסיום העונה קלע 12.0 נקודות למשחק עבור הרוקטס, אשר הודחו בסיבוב הפלייאוף הראשון. לקראת העונה הבאה נשלח בטרייד לניו ג'רזי נטס, ולאחר כעונה וחצי נשלח בטרייד נוסף לדנוור נאגטס. בינואר 1991 חתם על חוזה בפיניקס סאנס, ובסיום עונת  פרש ממשחק, בגיל 32.

## קישורים חיצוניים

## הערות שוליים

קטגוריה:אמריקאים ילידי ארקנסו
קטגוריה:פיין בלאף: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת פרדו
קטגוריה:משתתפי משחק האולסטאר של ה-NBA
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני אולימפיה מילאנו
קטגוריה:כדורסלני יוסטון רוקטס
קטגוריה:כדורסלני ניו ג'רזי נטס
קטגוריה:כדורסלני דנוור נאגטס
קטגוריה:כדורסלני פיניקס סאנס
קטגוריה:אמריקאים שנולדו ב-1958
דיק גרמייקר

**ריצ'רד יוג'ין "דיק" גרמייקר** (באנגלית: **Richard Eugene "Dick" Garmaker**; 29 באוקטובר 1932 – 13 ביוני 2020) היה כדורסלן אמריקאי, אשר שיחק בליגת ה-NBA בין השנים 1955–1961. ממוצעיו הכוללים לאורך הקריירה הם 13.3 נקודות, 4.2 ריבאונדים ו-2.6 אסיסטים למשחק.

## ביוגרפיה
גרמייקר נולד וגדל בעיר היבינג שבמינסוטה, ובין השנים 1953–1955 למד באוניברסיטת מינסוטה.

בדראפט ה-NBA 1955 נלקח גרמייקר על ידי מיניאפוליס לייקרס כבחירה טריטוריאלית. ב-4 מתוך 5 עונותיו הראשונות בליגה נבחר להשתתף במשחק האולסטאר, במסגרתו שיתף פעולה עם חבריו לקבוצה ורן מיקלסן, לארי פאוסט, אלג'ין ביילור ורוד האנדלי. בעונת  העפיל עם הלייקרס למעמד גמר ה-NBA, בו הפסידה קבוצתו לבוסטון סלטיקס בתוצאה 0–4.

יומיים לאחר משחק האולסטאר 1960 הועבר גרמייקר בטרייד לניו יורק ניקס, בתמורה לריי פליקס. בסיום עונת  פרש גרמייקר ממשחק, בגיל 28.

ב-13 ביוני 2020 נפטר גרמייקר בטלסה שבאוקלהומה, בגיל 87.

## קישורים חיצוניים

## הערות שוליים

קטגוריה:אמריקאים ילידי מינסוטה
קטגוריה:כדורסלנים אמריקאים
קטגוריה:מינסוטה: כדורסלנים
קטגוריה:כדורסלני אוניברסיטת מינסוטה
קטגוריה:משתתפי משחק האולסטאר של ה-NBA
קטגוריה:בחירות דראפט של מיניאפוליס לייקרס
קטגוריה:כדורסלני מיניאפוליס לייקרס
קטגוריה:כדורסלני ניו יורק ניקס
קטגוריה:אמריקאים שנולדו ב-1932
קטגוריה:אמריקאים שנפטרו ב-2020
ג'ק ג'ורג'

**ג'ון אדווין "ג'ק" ג'ורג' הבן** (באנגלית: **.John Edwin "Jack" George, Jr**; 13 בנובמבר 1928 – 30 בינואר 1989) היה כדורסלן אמריקאי, אשר שיחק בליגת ה-NBA בין השנים 1953–1961. ממוצעיו הכוללים לאורך הקריירה הם 10.2 נקודות, 4.2 ריבאונדים ו-4.3 אסיסטים למשחק.

## ביוגרפיה
ג'ורג' נולד בפרוורי העיר פיטסבורג שבפנסילבניה, ובין השנים 1949–1951 למד באוניברסיטת לה סאל שבפילדלפיה.

בדראפט ה-NBA 1953 נלקח ג'ורג' בבחירה ה-102, על ידי פילדלפיה ווריורס. בעונתו השלישית בליגה, , השתתף במשחק האולסטאר, נבחר לחמישייה השנייה של העונה וסייע לפילדלפיה לזכות באליפות ה-NBA השנייה בתולדותיה. לאורך סדרת הגמר, בה גברו הווריורס על פורט ויין פיסטונס בתוצאה 4–1, קלע ג'ורג' 13.6 נקודות ומסר 6.2 אסיסטים בממוצע למשחק.

בינואר 1959, לאחר כ-5 עונות וחצי בפילדלפיה, הועבר ג'ורג' בטרייד לניו יורק ניקס. כשנה לאחר מכן שוחרר מהקבוצה ופרש ממשחק, בגיל 32.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת לה סאל
קטגוריה:משתתפי משחק האולסטאר של ה-NBA
קטגוריה:בחירות דראפט של פילדלפיה ווריורס
קטגוריה:כדורסלני פילדלפיה ווריורס
קטגוריה:כדורסלני ניו יורק ניקס
קטגוריה:פיטסבורג: אישים
קטגוריה:אמריקאים שנולדו ב-1928
קטגוריה:אמריקאים שנפטרו ב-1989
קויוט ביוטס

ממוזער|שמאל|קויוט ביוטס
אזור **קויוט ביוטס** (באנגלית: **Coyote Buttes**) הוא אזור בו נגלית אבן חול נאוואחו מתקופת היורה בצורה של שיכוב צולב בשל שחיקה רוחית. האזור הוא חלק מקניון פאריה, ונהר הפאריה זורם בסמוך אליו.

האזור מנוהל על ידי לשכת ניהול הקרקעות של ארצות הברית, ונמצא בין יוטה ואריזונה, מדרום לכביש 89, בין הערים קנאב ופייג'. האזור מחולק לשניים: צפון קויוט ביוטס ודרום קויוט ביוטס.

## גאולוגיה
צבעם של אבני החול נאוואחו משתנה ברחבי הקויוט ביוטס בשל ריכוז תחמוצת ברזל שגורם לשינוי בפיגמנטים.

האזור כולל גם אזורים גדולים ובהם סחיפה משמעותית ורחבה של סלעי משקע בצורה גלית, בדומה לצורת המבנה של דיונות.

## מסלול הדינוזאור
מסלול הדינוזאור הוא אזור המתפרס על פני כשלושה קילומטרים רבועים הממוקם בקויוט ביוטס. בשטח המסלול נמצאים כ-1,000 עקבות רגליים של דינוזאורים. תארוך העקבות הוא מלפני כ-190 מיליון שנים. העקבות שייכים לדינוזאורים דמויי זאורופודים ולעוד שלושה סוגי דינוזאורים נוספים.

## גלריה

Image:Verm_coyote_buttes.jpg|
Image:Verm_formation.jpg|
Image:Verm_wave.jpg|
Image:From Cottonwood Cove looking north past the teepees, in Coyote Buttes South, Arizona.jpg|


## קישורים חיצוניים

* קויוט ביוטס באתר מערכת המידע של השמות הגאוגרפים של הסקר הגאולוגי של ארצות הברית
* קויוט ביוטס באתר לשכת ניהול הקרקעות של ארצות הברית
* קויוט ביוטס באתר SummitPost

## הערות שוליים

קטגוריה:רמת קולורדו
קטגוריה:יוטה: הרים
פדמלון אדום-רגל

**פדמלון אדום-רגל** (שם מדעי: *Thylogale stigmatica*) הוא מין יונק ממשפחת הקנגוריים המצוי בטבע בצפון אוסטרליה ובגינאה החדשה ביערות גשם וערבות לחות.

הפדמלון הוא מין קטן יחסית של קנגורו בגובה 76 סנטימטר, באורך 38–58 סנטימטר, אורך זנב 30–47 סנטימטר ומשקל של 2.5-7 קילוגרם. הוא בעל פרווה חומה-אפורה רכה ופלומתית ובטן בהירה בצבע שמנת. הרגליים של קנגורו זה קטנות יחסית וכהות יותר משאר הגוף, והאוזניים והחוטם קצרים. הפרטים החיים ביערות כהים יותר משוכני הערבות. הפדמלון יכול לחיות בטבע 4–9.7 שנים.

הפדמלון מצוי בטבע בין יערות לחים בגינאה החדשה עד לקווינסלנד ולניו סאות' ויילס ושם הם מלחכים בבדידות או לעיתים בקבוצות קטנות, עלים פירות וזרעים נופלים. הם ניזונים בעיקר מעלים רחבים שנפלו וכן משרכים, מיני אלתיים, פרחי *Pleiogynium*, ועשבים מהמינים: *Paspalum notatum* ו-*Cyrtococcum oxyphyllum*. הוא מלחך את המזון לאור שעות היום בעומדו על ארבע ומסוגל במהירות להזדקף ולנתר הרחק למשמע סכנה.

הטורפים של הפדמלון בטבע כוללים את הדינגו, נמיית כיס נמרית, פיתון השיחים וכן כלבי בית פראיים. הפדמלון יזהיר בעזרת בטישה ברגליו כל פדמלון וינתר הרחק, בדרך כלל לעבר שיחים בהם יהיה קשה למצוא אותו. סכנה גדולה יותר עבור הפדמלון הוא שרפות יער גדולות.

**תת-מינים**:
למין זה ישנם 4 תת-מינים:
* *T. s. stigmatica* - מצוי סביב העיר קיירנס שבצפון קווינסלנד
* *T. s. coxenii* - מצוי בחצי האי כף-יורק
* *T. s. orimo* - מצוי בגינאה החדשה
* *T. s. wilcoxi* - מצוי בדרום קווינסלנד ובניו סאות' ויילס

## קישורים חיצוניים

## הערות שוליים

קטגוריה:קנגוריים
קטגוריה:יונקים ביערות הגשם של אוקיאניה
שוד העוגיות הגדול

**שוד העוגיות הגדול** (באנגלית: **The Cookie Thief**) הוא סרט טלוויזיוני אמריקאי לכל המשפחה מסוגת קומדיה ופנטזיה מוזיקלית, המבוסס על הסדרה "רחוב סומסום". הסרט בוים על ידי ג'ואי מזרינו, סקוט פרסטון, ליסה סימון, מאט ווגל, נדין זילסטרה וקלייטון בן, ונכתב על ידי ג'ואי מזרינו ובלינדה וורד. הסרט מספר על אלמו שמנסה להוכיח את חפותו של עוגיפלצת מהאשמה מגנבת ציורי העוגיות מהמוזיאון. 

הסרט שודר לראשונה בארצות הברית בערוץ PBS Kids ב-16 בפברואר 2015. בישראל הסרט שודר לראשונה בדיבוב לעברית בערוץ הופ! בשנת 2016. אורך הסרט הוא כ-55 דקות, ושפת המקור שלו היא אנגלית (הסרט דובב לשפות נוספות, ביניהן עברית).

בסרט מככבת השחקנית רחל דראטץ בתפקיד שומרת המוזיאון, בגרסה העברית דיבבה אותה המדבבת שרון שחל.

## תקציר העלילה
ברחוב סומסום בנו מוזיאון חדש, מוזיאון לאמנות העוגיות. ריס, אלמו ועוגיפלצת מבקרים במוזיאון, כשלפתע מתחילים להיעלם ציורי עוגיות מהקירות. מפני שעוגיפלצת עשה בעיות במוזיאון, שומרת המוזיאון החליטה שהוא אשם. אלמו מחליט לחקור את התעלומה בעזרת חבריו, ויחד הם יוצאים לטהר את שמו של עוגיפלצת.

בסרט יש פרודיות לציורי אומנות, ביניהם "מונה ליזה" של הצייר לאונרדו דה וינצ'י, "אוכלי תפוחי האדמה" של הצייר וינסנט ואן גוך, ו"הצעקה" של הצייר אדוורד מונק.

## הדמויות, השחקנים, מפעילי הבובות והמדבבים
במאי הדיבוב של הסרט בעברית היה דן שצברג ומפיקת הדיבוב הייתה יעל אללוף.

## הפקה
סרט זה היה אחת מעבודותיה האחרונות של הבובנאית פראן בריל, לפני שפרשה מעבודתה כבובנאית. החל משנת 2016, סטפני דאברוזו החליפה אותה בתור פזית, וג'ניפר בארנהארט כזואי.

## ביקורת
הסרט קיבל מהאתר "The A.V. Club" את הדירוג "C". האתר מבקר את העלילה של הסרט כדלילה אך מיוחדת.

## ראו גם
* רחוב סומסום

## קישורים חיצוניים
* 

* 

## הערות שוליים

קטגוריה:סרטי 2015
קטגוריה:סרטי קומדיה אמריקאיים
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטים לכל המשפחה
קטגוריה:סרטים מבוססי סדרות טלוויזיה
קטגוריה:סרטים באנגלית
קטגוריה:סרטי טלוויזיה אמריקאיים
קטגוריה:רחוב סומסום
קטגוריה:ספיישלים טלוויזיוניים אמריקאים
סיטי לז - 12

**סיטי לז - 12** (באוקראינית: **СітіЛАЗ-12**, באנגלית: **CityLAZ-12**, קרוי גם: **ЛАЗ А183**) הוא אוטובוס מתוצרת יצרנית האוטובוסים האוקראינית **LAZ**  (שם רשמי: **Lwiwśkyj Awtobusnyj Zawod**, שם רשמי באוקראינית: **Львівський Автобусний Завод (ЛАЗ)**) אשר מיוצר משנת 2004 ועד היום.

## דגמים
* "LAZ A183D1".
* "LAZ A183F0".
* "LAZ A183NG".
* "LAZ A183N1".
* "LAZ AX183D".

### סיטי לז - 12
 
* מפעל היצרן ממוקם בעיר לבוב שבאוקראינה.
* מנועי דיזל.
* מיקום מנוע: מנוע אחורי.
* מספר מושבים: 24-32.
* מספר נוסעים: 120 (כולל נוסעים בעמידה).
* תצורת פריסת דלתות: 2-2-2.
* גובה רצפה מכביש - 320 מ"מ (הדגם מוגדר: אוטובוס נמוך-רצפה).
* ABS.
* מערכת בקרת משיכה (ASR).
* מיזוג אוויר - אופציונלי.

## תמונות

קובץ:CityLAZ 12 (ЛАЗ-А183D1) в Донецке.jpg | "סיטי לז - 12" 
קובץ:CityLAZ-12 in Lviv - Japanese Rest. adv..jpg | "סיטי לז - 12"
קובץ:CityLAZ-12 (SK 837-VJ) JSP.jpg | "סיטי לז - 12" 
קובץ:CityLAZ-12 with Leopolis Lviv advertisement.jpg | "סיטי לז - 12" 
קובץ:CityLAZ-12 (rear view).jpg | "סיטי לז - 12" 
קובץ:LAZ A183D1 CityLAZ-12 BC 2961 AA on break.jpg | "סיטי לז - 12" 
קובץ:CityLAZ-12 (BC 8772 CH).jpg | "סיטי לז - 12" (צולם ב-לבוב) 
קובץ: CityLAZ ukraine bus IAA 2012 LAZ 2984.JPG | "סיטי לז - 12" 
קובץ:Laz A183 A24 Kyiv Khreshchatyk.jpg | "סיטי לז - 12" (צולם ב-קייב)


## ראו גם
* סיטי לז - 20

## קישורים חיצוניים

* 
*  (מנוע מאן מסוג "D0826" המורכב בדגם)
## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2004
קטגוריה:כלי רכב המיוצרים באוקראינה
קטגוריה:כלי רכב מנוע אחורי
סיטי לז - 20

**סיטי לז - 20** (באוקראינית: **СітіЛАЗ-20**, באנגלית: **CityLAZ-20**) הוא אוטובוס ארוך (אוטובוס מפרקי או אוטובוס אקורדיון) מתוצרת יצרנית האוטובוסים האוקראינית **LAZ**  (שם רשמי: **Lwiwśkyj Awtobusnyj Zawod**, שם רשמי באוקראינית: **Львівський Автобусний Завод (ЛАЗ)**) אשר מיוצר משנת 2007 ועד היום.

## סיטי לז - 20

* אוטובוס מפרקי.
* 46 מושבים.
* מספר נוסעים: 230 (כולל נוסעים בעמידה).
* 4 דלתות כניסה.
* תצורת פריסת דלתות: 2-2-2-2.
* מנועי דיזל.
* מיקום מנוע: מנוע אחורי.
* ABS.
* מערכת בקרת משיכה (ASR).
* מיזוג אוויר - אופציונלי.
* תאוצה בין 0–60 קמ"ש - 25 שניות.

### דגמים
* "LAZ A292D1".
* "LAZ A292N1".

## תמונות

קובץ:LAZ A292 in Lviv on bus stop.jpg | "סיטי לז - 20" (צולם ב-לבוב)
קובץ:A5 Bus CityLAZ-20.JPG | "סיטי לז - 20" (צולם ב-לבוב)
קובץ: LAZ A292 in Lviv on bus stop.jpg | "סיטי לז - 20" (צולם ב-לבוב)
קובץ:LAZ A292 rear.jpg | "סיטי לז - 20" (צולם ב-לבוב)
קובץ:CityLAZ-20LF Root 4A.jpg | "סיטי לז - 20" (צולם ב-לבוב)
קובץ: CityLAZ-20LF in Lviv, Ukraine - 002.jpg | "סיטי לז - 20" (צולם ב-לבוב)
קובץ: CityLAZ-20LF in Lviv, Ukraine - 001.jpg | "סיטי לז - 20" (צולם ב-לבוב)
קובץ:CityLAZ-20 06.jpg | "סיטי לז - 20"
קובץ:LAZ A292 interior.jpg | "סיטי לז - 20" - מבט למושבי הנוסעים (צולם ב-לבוב)


## ראו גם
* סיטי לז - 12
## קישורים חיצוניים

* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2007
קטגוריה:כלי רכב המיוצרים באוקראינה
קטגוריה:כלי רכב מנוע אחורי
סטרה S 140 ES

**סטרה S 140 ES** (בגרמנית: **Setra S 140 ES**) הוא אוטובוס מתוצרת יצרנית כלי הרכב הגרמנית **Kässbohrer Fahrzeugwerke**  (שם רשמי: **Karl Kässbohrer Fahrzeugwerke GmbH**) אשר יוצר בין השנים 1974–1984 בגרמניה.

## מפרט טכני
* מנועי דיזל.
* מנוע אחורי.
* 27 מושבים.
* 47 נוסעים (כולל נוסעים בעמידה).
* 2 דלתות כניסה.
* תצורת פריסת דלתות: 1-1-0.

### גרסאות
* אוטובוס נוסעים.
* אוטובוס מטען.

## תמונות

קובץ:Buses in Luxembourg, Autobus Stephany of Troisvierges, Kässbohrer Setra Nr BU 523, May 1995 - Flickr - sludgegulper.jpg | "סטרה S 140 ES" (צולם בלוקסמבורג)
קובץ:152L28200986 bei U Bahnhaltestelle Zentrum Kagran, Westseite, Autobushaltestellen.jpg | "סטרה S 140 ES"
קובץ:Heilbronn Fahrbuecherei 20070516.jpg | "סטרה S 140 ES" בגרסת אוטובוס מטען


## ראו גם
* סטרה S 215 UL
* סטרה S 315 GT-HD
* סטרה S 417 UL

## קישורים חיצוניים

* 
* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1974
קטגוריה:כלי רכב גרמניים
קטגוריה:כלי רכב מנוע אחורי
S 140 ES
מוחמד עות'מאן א-סייד

**מוחמד עות'מאן א-סייד** (בערבית: **محمد عثمان الصيد**; תעתיק מדויק: מחמד עת'מאן אלציד; אוקטובר 1922 – 31 בדצמבר 2007) היה ראש ממשלת לוב  בין 17 באוקטובר 1960 ל-19 במרץ 1963.

## בפוליטיקה
### בתור שר בממשלת לוב
בממשלתו של מחמוד אל-מונתסר , הוא היה שר הבריאות מ-24 בדצמבר 1951 עד ל-18 בפברואר 1954.

בממשלתו של מוסטפא אחמד בן חלים , הוא היה שר הבריאות מ-11 באפריל 1954 עד ל-26 במאי 1957.

בממשלתו של עבד אל-מג'יד כובאר , הוא היה שר הבריאות מ-26 במאי 1957 עד ל-24 באפריל 1958, שר הכלכלה מ-15 בפברואר 1960 עד ל-29 בספטמבר 1960, ושר במשרד האוצר של לוב מ-29 בספטמבר 1960 עד ל-16 באוקטובר 1960.

### בתור ראש ממשלת לוב
מוחמד דאג לתקן את חוקת לוב  בכך שיסדיר את מעמדם של חבלי הארץ טריפוליטניה, קירנאיקה ופזאן במחוזות לוב. בנוסף, ממשלתו תיקנה את חוקי העושר מהטבע, בעיקר של חוקי נפט, אשר לפי השיטה הפדרלית, הממשלה סיפקה לכל חבל ארץ את הזכות ל-30 אחוזים מרווחי הייצוא שלה לכל עושר מהטבע. יתר 70 האחוזים הוקדשו לשיקום כל חבלי הארץ באופן שווה. תיקון החוקה הביא להכנסות גבוהות יותר של הממשלה .

## מותו
למוחמד היו קשרים חזקים עם מלך מרוקו חסן השני, ושם בילה את השנים האחרונות לחייו. מדי פעם, הוא היה אחד מהאנשים שעזרו לנורמליזציה ביחסים בין לוב למרוקו אף על פי שמדינתו התנגדה לזאת. חסן השני, לא פעם הציע למוחמד לחזור ללוב. מוחמד התנגד לחזור, אך מדי פעם שלח את בניו לבקר בלוב. בשנותיו האחרונות לחייו, הוא התגורר בביתו שברבאט. מוחמד נפטר ב-31 בדצמבר 2007 בביתו שברבאט ב-9 בבוקר (שעון מקומי).

## לקריאה נוספת

* Мухаммед бен Осман Сейд. Люди и политика. // Новое время. — М., 1961. — Вып. № 24.


## קישורים חיצוניים


* 
* 


## הערות שוליים

קטגוריה:ראשי ממשלת לוב
קטגוריה:שרי ממשלת לוב
קטגוריה:שרי בריאות
קטגוריה:ילידי 1922
קטגוריה:נפטרים ב-2007
אוריין ש.מ.

**אוריין ש.מ. בע"מ** המוכרת בשם המקוצר **אוריין** היא חברה ציבורית ישראלית הנסחרת בבורסה לניירות ערך בתל אביב ועוסקת בתחום השירותים הלוגיסטיים בישראל.

## היסטוריה
החברה נוסדה בשנת 1953 על ידי אברהם למדן, כחברה לעמילות מכס. לאחר הצטרפות הדור השני לניהול החברה, הורחבה פעילותה ובשנת 1984 החלה בפעילות שילוח מטענים והפכה לאחת משלוש החברות הגדולות בתחום והיחידה בבעלות מקומית. בשנת 1988 מונה כמנכ"ל חן למדן, בנו של אברהם, המשמש בתפקיד מאז.

בשנת 2000 הפכה אוריין לנציגה הבלעדית בישראל של חברת DB Schenker, אחת משלוש חברות ההובלה והלוגיסטיקה הגדולות בעולם עם מחזור מכירות של 18 מיליארד אירו.

בשנת 2004 רכשה אוריין את פעילותה של חברת אגיש, המתמחה בעמילות מכס.

בשנת 2006 הפכה לבעלת שליטה מלאה במחסנים הלוגיסטיים SCG לוגיסטיקה בע"מ .

בשנת 2007 הנפקו מניות החברה בבורסה לניירות ערך בתל אביב והיא הפכה לחברה ציבורית.

בשנת 2011 רכשה אוריין את חברת השילוח הבינלאומי והלוגיסטיקה י. ססובר.

בשנת 2018 רשמה החברה מחזור פעילות של 622 מיליון ש"ח והיא מעסיקה בארץ כ-900 עובדים וכ-100 קבלני משנה.

בפברואר 2018 יצאה החברה למהלך של גיוס כ-124 מיליון ש"ח מהציבור באמצעות הנפקת איגרות חוב.

בינואר 2020, זכתה יחד עם חברת שפיר הנדסה, במכרז של משרד הביטחון להקמת שלושה מרכזי אספקה לצה"ל.

בשנים האחרונות ביצעה אוריין רכישות משמעותיות נוספות: חברת אביב שיגור, הגדולה בישראל לשירותי דואר ובלדרות פנים ארציים; סופרין, המתמחה בעמילות מכס; קונספטליין המתמחה בשירותי הפצה והובלה של תרופות ומוצרים מבוקרי טמפרטורה.

## תחומי פעילות
החברה עוסקת בארבעה תחומי פעילות עיקריים: ניהול כולל של שרשרת האספקה לייבוא וייצוא טובין מישראל לרחבי העולם באוויר ובים; שירותי בלדרות והובלה פנים ארציים; שירותי אחסון וניהול מלאי; מימון ביניים בכל הקשור לשחרור ומיסוי טובין. מדי שנה אחראית החברה על כ-40,000 משלוחים ימיים בכ-60,000 קונטיינרים, כ-95,000 משלוחים אוויריים במשקל כולל של כ-30,000 טון ולמעלה מ-3 מיליון חבילות לצד מאות אלפי משטחים. בין לקוחותיה בתעשיות ההיי-טק, הטקסטיל, הרכב והמזון נמנות: שטראוס גרופ, קרסו, התעשייה האווירית, פוקס, שופרסל, כלמוביל, קסטרו, זארה ועוד.

## בעלי עניין
בעל השליטה בחברה הוא המנכ"ל חן למדן (65.37%) ולצדו משקיעים מוסדיים (22.66%) ומניות שבידי הציבור (11.97%).

בשנת 2006 קרן פימי הצטרפה לבעלות החברה לצד למדן כאשר רכשה 40% ממניות החברה בשווי 10 מיליון דולר. בשנת 2019 מכרה את מניותיה ברווח של 33 מיליוני שקלים ולמדן הגדיל את החזקותיו.

## קישורים חיצוניים
* 

* 
* 
## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות לוגיסטיקה ישראליות
קטגוריה:לוד: חברות
מריה תרזה, ארכידוכסית אוסטריה (1684–1696)

**מריה תרזה, ארכידוכסית אוסטריה** (בגרמנית: **Maria Theresia Elisabeth von Österreich**; 22 באוגוסט 1684 – 28 בספטמבר 1696) הייתה בתו של לאופולד הראשון, קיסר האימפריה הרומית הקדושה.

## ביוגרפיה
מריה אנה נולדה ב-7 בספטמבר 1683 ללאופולד הראשון, קיסר האימפריה הרומית הקדושה ואלאונורה מגדלנה מנויבורג, בתו של פיליפ וילהלם, הנסיך הבוחר מפפאלץ ורעייתו אליזבת אמליה, רוזנת הסן-דרמשטדט, והייתה אחותם של יוזף הראשון, קיסר האימפריה הרומית הקדושה וקרל השישי, קיסר האימפריה הרומית הקדושה. מריה תרזה מתה מאבעבועות שחורות בגיל שתים עשרה בווינה, ונקברה בקריפטה הקיסרית.

## אילן יוחסין

## קישורים חיצוניים

* 

קטגוריה:וינה: אישים
קטגוריה:ילידות 1684
קטגוריה:בית הבסבורג
קטגוריה:נפטרים ב-1696
סטרה S 215 UL

**סטרה S 215 UL** (בגרמנית: **Setra S 215 UL**) הוא אוטובוס מתוצרת יצרנית האוטובוסים הגרמנית **Kässbohrer Fahrzeugwerke**  (שם רשמי: **Karl Kässbohrer Fahrzeugwerke GmbH**) אשר יוצר בין השנים 1983–1984 בגרמניה.

## מפרט טכני
* מנועי דיזל.
* מנוע אחורי.
* 29 מושבים.
* 53 נוסעים (כולל נוסעים בעמידה).
* 2 דלתות כניסה.
* תצורת פריסת דלתות: 1-1-0.

## תמונות

קובץ:Setra B 0034 of Simon, Diekirch.1995.jpg | "סטרה S 215 UL"
קובץ:Автобус Зетра Юбилейный проспект Химки.JPG | "סטרה S 215 UL"
קובץ:Kässbohrer Setra ~ Eschweiler Bus- und Servicegesellschaft ~ Eschweiler Bushof.JPG | "סטרה S 215 UL"
קובץ:Piazzale esterno Garbellini, autobus Setra S 215 UL (Rovigo) 01.JPG | "סטרה S 215 UL"
קובץ:Challes-les-Eaux - 73190 - 2018.12.15 - ZeBus - Setra S 215 UL (vue arrière droit) © Anthony Levrot.jpg | "סטרה S 215 UL"
קובץ:Challes-les-Eaux - 73190 - 2018.12.15 - ZeBus - Setra S 215 UL (vue avant droit) © Anthony Levrot.jpg | "סטרה S 215 UL"
קובץ:Set tab 215-3.JPG | "סטרה S 215 UL" – מבט ללוח מחוונים
קובץ:Int ab set 215.JPG | "סטרה S 215 UL" – מבט למושבי הנוסעים


## ראו גם
* סטרה S 140 ES
* סטרה S 315 GT-HD
* סטרה S 417 UL

## קישורים חיצוניים

* 
* 
* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1983
קטגוריה:כלי רכב גרמניים
קטגוריה:כלי רכב מנוע אחורי
S 215 UL
קרן משפחת רודרמן

**קרן משפחת רודרמן** היא קרן פילנתרופית פרטית שהוקמה בשנת 2002 על ידי משפחת רודרמן. נשיא הקרן הוא ג'יי רודרמן, ומנכ"לית הקרן היא שירה רודרמן. משרדי הקרן בארצות הברית ממוקמים בבוסטון. בשנת 2011 הקרן פתחה משרדים בישראל, הנמצאים בעיר רחובות. לפי אתר האינטרנט של הקרן, היא פועלת בשני תחומים עיקריים: שילוב של אנשים עם מוגבלויות בכל תחומי החיים והחברה, וחיזוק הקשר של ישראל עם הקהילה היהודית בארצות הברית.

## תחום השילוב
בין המיזמים שנתמכו על ידי הקרן בישראל: ישראל מעבר למוגבלויות, מיזם משותף של קרן משפחת רודרמן, ג'וינט ישראל וממשלת ישראל, מדד הנגישות העירוני שפותח יחד עם קרן אריסון, מיזם עסק שווה, שפותח יחד עם ג'וינט ישראל, משרד העבודה והרווחה ובית ההשקעות מיטב דש, ותוכניות בשיתוף אוניברסיטת בר-אילן, מועצת המכינות הקדם צבאיות, בית איזי שפירא ונגישות ישראל. בארצות הברית הקרן פועלת בקרב הקהילה היהודית ובקרב ארגונים לא יהודיים כאחד. המיזמים שהקרן מעורבת בהם בארצות הברית כוללים הנגשה של מוסדות חינוך יהודים ובתי כנסת, עידוד עסקים בהוליווד לשילוב שחקנים עם מוגבלויות בתעשיית הבידור, שיתופי פעולה עם ליגת הבייסבול המקצועית, ועוד. הקרן גם יזמה והקימה את תנועת לינק20, תוכנית גלובלית לפיתוח מנהיגים עם וללא מוגבלות לקידום תחום השילוב. יחד עם הכנסת, התוכנית מאפשרת לאנשים עם מוגבלויות להתמחות בלשכות של חברי כנסת, היא מקיימת תוכנית הכשרה גלובלית בחסות המכון הטכנולוגי של מסצ'וסטס (MIT), ועוד.

הקרן תומכת במחקר ופרסומים שונים בתחום השילוב. בין היתר הקרן יזמה קובץ מאמרים על מעמדו של אדם עם מוגבלות במסורת ישראל יחד עם המכון הישראלי לדמוקרטיה, ואת הספר לפרוץ את חומת הזכוכית יחד עם מכון פוירשטיין.

מדי שנה הקרן מעניקה פרסים לתוכניות ואנשים המעודדים שילוב של אנשים עם מוגבלויות או משפיעים על השיח הציבורי בתחום. בין הזוכים: פרויקט 'עוצמות' של אוניברסיטת בר-אילן, ארגון רבני בית הלל, השחקנית זוכת פרס האוסקר מרלי מטלין והשחיין האולימפי מייקל פלפס.

## יחסי ישראל-יהדות ארצות הברית
הקרן פועלת בקרב מובילי דעה ומקבלי החלטות ישראלים על מנת לקדם ידע אודות הקהילה היהודית בארצות הברית ולעודד שיח מכובד בין הצדדים. בין המיזמים של הקרן ניתן למנות משלחות לימודיות של חברי כנסת ושל עיתונאים לארצות הברית, הקמתה של תוכנית רודרמן ללימודי יהדות ארצות הברית יחד עם אוניברסיטת חיפה, המסלול האקדמי היחיד בישראל שמוקדש ללימודים אודות יהדות ארצות הברית ויחסי הקהילה עם ישראל, קידום השדולה ליחסי ישראל-ארצות הברית בכנסת, ופעילויות בכנסת לציון חשיבות הקשר של ישראל עם הקהילה היהודית בארצות הברית.

הקרן תומכת במחקר ופרסומים שונים בתחום יחסי ישראל והקהילה היהודית בארצות הברית. בין היתר פרסמה הקרן בשותפות עם המכון למחקרי ביטחון לאומי את הספר "יהודי ארצות הברית והביטחון הלאומי של ישראל", דו"ח אודות המאבק של יהדות ארצות הברית נגד תנועת החרם (BDS), וסדרת ניירות מחקר וספרים שפורסמו יחד עם אוניברסיטת חיפה, כולל מחקרים על הכוח היהודי בפוליטיקה האמריקאית, פמיניזם יהודי-אמריקאי, ועוד. בשנת 2019 ראשי הקרן, ג'יי ושירה, זכו בפרס מטעם הארכיון היהודי של ארצות הברית על פועלם לחיזוק הקשר של ישראל עם הקהילה היהודית בארצות הברית.

הקרן קידמה ותמכה בסדרה היהודי החדש של ערוץ כאן 11 בכיכובו של גורי אלפי, שעלה למסך באפריל 2021.

הקרן הפיקה סדרת רשת בשם “הפודי היהודי״ בכיכובו של אורי לייזרוביץ', שעלתה לשידור ביוני 2022.

## פעילות חירום
בנובמבר 2023, על רקע טבח שבעה באוקטובר ומלחמת חרבות ברזל, תרמה הקרן מיליוני שקלים לטובת מיגון המרכז הרפואי שמיר.

## קישורים חיצוניים

* 

## הערות שוליים

2019 05
רודרמן
גרגור

ממוזער|חתולים המתרפקים לצד בעליהם מגרגרים משמחה.
**גרגור** הוא קול שנוצר על ידי חתולים וזנים מסוימים של חתוליים, כאשר הם מרגישים שמחה ושלווה, וכן כדי לציין הנאה, וגם כאשר מתקרבים הבעלים שלהם ובני האדם האהובים עליהם. גרגור משוחרר גם על ידי חתולים חולים או כאשר הם מרגישים מדוכאים.

כאשר חתול מגרגר זה הופך את שמיעת קול פעימות הלב שלו או את שמיעת נשימותיו לבלתי אפשרי, ומכיוון שחתולים רבים מפסיקים לגרגר כשהם רואים מים זורמים מהברז, אז אפשר לשמוע את קצב הלב ואת נשימותיהם בצורה ברורה יותר, כך שבמרפאה וטרינרית חלק מהאנשים פותחים את הברז כדי לעצור את החתול מלגרגר עד שהם מצליחים לזהות את נשימותיו ואת דפיקות הלב שלו.

חיות נוספות - חיות נוספות, שאינן חתולים, שמגרגרות: דביבון מצוי, גחניים, נמיות, דובים, גיריות, שועלים, צבועים, ארנבות, סנאים, טפירים, ואחרים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:קולות בעלי חיים
קטגוריה:חתוליים
מיגל, דוכס ברגנסה

**מיגל, דוכס ברגנסה** (בפורטוגזית: **Miguel Januário de Bragança**; 19 בספטמבר 1853 - 11 באוקטובר 1927) היה התובע המיגליסטי לכס המלוכה של פורטוגל מ-1866 עד 1920, והוא השתמש בתואר דוכס ברגנסה.

## ביוגרפיה
מיגל נולד ב-19 בספטמבר 1853 בטירת לוונשטיין, קליינהויבאך, למיגל הראשון, מלך פורטוגל ולאדליידה מלוינשטיין-ורטהיים-רוזנברג, בתם של קונסטנטין, נסיך הכתר של לוינשטיין-ורטהיים-רוזנברג ואגנס, נסיכת הוהנלוהה-לנגנבורג, ששהו בגלות לאחר שגורשו מפורטוגל במהלך המלחמות הליברליות. הוא היה נכדם של ז'ואאו השישי, מלך פורטוגל והמלכה קרלוטה ז'ואקינה. 

על פי חוק הגירוש הפורטוגלי של 1834 והחוקה של 1838, נאסר על מיגל להיכנס לפורטוגל. לפיכך, הוא התחנך בגרמניה ואוסטריה. 

הוא היה חבר במטה *הקיסר* פרנץ יוזף מאוסטריה והשתתף בכיבוש בוסניה והרצגובינה. נאמר כי הקיסר פרנץ יוזף חיבב מאוד את מיגל והעניק לו את זכותו לחופש טריטוריאלי, מה שאפשר לו להישאר עם האזרחות הפורטוגזית, למרות גרושו על ידי פורטוגל. בנו השני, פרנסיסקו ז'ואאו, נסיך ברגנסה, נקרא על שמו של הקיסר האוסטרי, שהיה הסנדק שלו. 

מיגל היה בדרגת אוברסט ברגימנט ההוסרים האוסטרי ה-7. במלחמת העולם הראשונה הוא היה בדרגת פלדמרשל-לוטננט בצבא האוסטרי, אולם הוא התפטר מתפקידו בשנת 1917, כאשר פורטוגל נכנסה לסכסוך לצד מדינות ההסכמה, ובילה את שארית המלחמה כאזרח במסדר מלטה. לאחר תום האימפריה האוסטרו-הונגרית הושלכו מיגל ומשפחתו לעוני יחסי. 

ב-31 ביולי 1920, לאחר מריבות עם בנו הבכור (שהתחתן בנישואים מורגנטיים עם יורשת אמריקאית), ויתר מיגל על טענותיו כמלך פורטוגל לטובת בנו השלישי, דוארטה נונו, שהיה אז בן 13.

מיגל נפטר בזיבנשטיין, אוסטריה ב-11 באוקטובר 1927.

## משפחתו
ב-17 באוקטובר 1877 התחתן מיגל ברגנסבורג עם אליזבת, נסיכת טורן וטקסיס, אחייניתה של הקיסרית אליזבת מאוסטריה, ממנה נולדו לו שלושה ילדים: 

* הנסיך מיגל, דוכס ויזאו (1878–1923), התחתן עם אניטה סטיוארט. 
* פרנסיסקו ז'ואאו, נסיך ברגנסה (1879–1919). 
* מריה תרזה, נסיכת ברגנסה (1881–1945), התחתנה עם קרל לודוויג, נסיך טורן וטקסיס. 

לאחר מותה של אשתו הראשונה, התחתן מיגל בפעם השנייה ב-8 בנובמבר 1893 עם בת דודתו מריה תרזה, נסיכת לוונשטיין-ורטהיים-רוזנברג, בתם של קרל, נסיך לוונשטיין-ורטהיים-רוזנברג השישי וסופיה, נסיכת ליכטנשטיין, ממנה נולדו לו שמונה ילדים: 
* איזבל מריה, נסיכת ברגנסה (1894–1970), התחתנה עם פרנץ יוזף, נסיך טורן וטקסיס התשיעי. 
* מריה בנדיטה, נסיכת ברגנסה (1896–1971). 
* מאפלדה, נסיכת ברגנסה (1898–1918). 
* מריה אנה, נסיכת ברגנסה (1899–1971), התחנה עם קרל אוגוסט, נסיך טורן וטקסיס העשירי. 
* מריה אנטוניה, נסיכת ברגנסה (1903–1973), התחתנה עם סידני אשלי צ'אנלר (בנו של ויליאם אסטור צ'אנלר). 
* פיליפה, נסיכת ברגנסה (1905–1990). 
* דוארטה נונו, דוכס ברגנסה (1907–1976), התחתן עם מריה פרנסיסקה מאורליאן-ברגנסה. 
* מריה אדליידה, נסיכת ברגנסה (1912–2012), התחתנה עם ניקולאס ון אודן.

## אילן יוחסין

## קישורים חיצוניים

## הערות שוליים

קטגוריה:בית ברגנסה
קטגוריה:אבירי מסדר גיזת הזהב
קטגוריה:ילידי 1853
קטגוריה:נפטרים ב-1927
דוז פואה

**דוז פואה** (הסדרה ממותגת בצרפתית: **Douze Points**) היא מיני-סדרה ישראלית שהופקה לקראת אירוויזיון 2019 בתל אביב אשר עלתה לשידור ב-22 מאי 2019 בכאן 11 ובערב שבין ה-18 ל-19 במאי בערוץ היוטיוב של "כאן", מיד לאחר שידור גמר האירוויזיון. הפרק הראשון של הסדרה שודר גם ב"כאן 11" ב-19 במאי, לאחר שידור חי של התוכנית ערב טוב אירופה שליווה את תוצאות האירוויזיון והתארך אל מעבר ללוח השידורים המתוכנן.

ב-26 במאי 2019, הסדרה נמכרה לרשות השידור בצרפת. זכות ההפצה נרכשה על ידי נורה מלהלי (Nora Melhli) מבית ההפצה ALEF ONE.

## עלילה
הסדרה עוסקת בטארק, זמר צרפתי הומוסקסואל ממוצא מוסלמי המזוהה בשם הבמה שלו טי-ג'יי, אשר משתתף כמועמד בתוכנית לבחירת הנציג בצרפת לתחרות ה-"EuroTone" (פרפרזה על תחרות האירוויזיון), שנסחט על ידי חוליית מחבלים המזוהה עם דאעש במטרה להחדיר מחבל לתחרות ה-"EuroTone" שמתקיימת בישראל, כדי לבצע פיגוע ראווה. אנשי דאעש מציעים לטי-ג'יי סיוע בתחרות לבחירת הנציג בצרפת, קדם האירוויזיון הצרפתי בתמורה לכך שיצרף איש דאעש למשלחת הצרפתית. בו בזמן, שלושה סוכני מוסד מתחילים לעקוב אחר המחבל, שמתחזה לבן זוגו של הזמר הצרפתי, ואשר היה בעבר גם חבר ילדות של טי ג'יי, שנזרק מביתו בגיל 15 אחרי שיצא מהארון.

## דמויות
### חוליית הטרור
* **טיג'יי** (אדל ג'מאי): בחור צרפתי צעיר החולם לייצג את צרפת באירוויזיון ומצליח להגשים את חלומו.
* **ראסל** (זאק פקיאל): חבר ילדות של טיג'יי המצטרף לשורות דאעש.
* **עבאס** (איציק כהן): אביו של ראסל, העומד בראש תכנון הפיגוע של האירוויזיון בישראל.
### צוות המוסד
* **קרן** (מלי לוי): מפקדת הצוות שרואה רק את ביצוע המשימה מול העיניים ולהוטה להתקדם בסוכנות ולהיות מפקדת המוסד הראשונה.
* **דודי** (יואב לוי): יוצא יחידת הלוט"ר של מגב שהצטרף למוסד והפך לאחד המחסלים הכי אכזריים של הארגון.
* **מיקי** (רוי מילר): סוכן מוסד חתיך ומסוקס, אבל לא העיפרון הכי מחודד בקלמר של המוסד. ישראלי טיפוסי, ששונא לצאת פראייר ושנראה שבמקרה התגלגל לסוכנות הביון.
* **קלינסמן** (טל פרידמן): ראש אגף המבצעים במוסד, הנחוש לעצור את דאעש בכל מחיר.

## קריאה לחרם על האירוויזיון מצד צרפת
בעקבות פרסומים על הסדרה, הדמיון של הדמות הראשית לנציג שנבחר לייצג את צרפת באירוויזיון – בילאל חסאני, מוסלמי קווירי ממוצא מרוקאי, שנבחר לייצג את צרפת והעלילה הפרובוקטיבית, ב-20 בפברואר צרפת הודיעה על כוונתה להחרים את האירוויזיון בישראל. בעקבות כך, הגיע לישראל המפקח על האירוויזיון בכוונה לפתור את הסכסוך, זאת משום החשיבות של צרפת בהיותה אחת המממנות הגדולות של איגוד השידור האירופי. ב"כאן" סירבו לגנוז את הסדרה בעקבות דרישת צרפת. יוצרי הסדרה ציינו בעקבות הידיעה שהתסריט נכתב לפני כשנה, לפני שנודעה זהותו של הנציג הצרפתי לאירוויזיון.בעקבות כך, יצאה הודעה רשמית מטעם צרפת כי מדובר בידיעה כוזבת, אך פורסם בהמשך כי "כאן" בתיווך עם איגוד השידור האירופי הסכימו לדחות את שידור הסדרה, לאחר שידור גמר האירוויזיון.

## ראו גם
* אירוויזיון 2019
* Toy (שיר)
* הבר מצווה

## קישורים חיצוניים
* 

* 
* פרומו לסדרה בתרגום לעברית, באתר Vimeo
* פרומו לסדרה בתרגום לאנגלית, באתר Vimeo
* פרומו לסדרה בתרגום לצרפתית, באתר Vimeo
* 
* 
* 
* 
### ביקורת
* 
* 
* 
* 
* 

## הערות שוליים

קטגוריה:דרמות קומיות ישראליות
קטגוריה:תוכניות להט"ב ישראליות
קטגוריה:סדרות טלוויזיה ישראליות שעלו לשידור בשנת 2019
קטגוריה:כאן 11: תוכניות וסדרות
קטגוריה:אירוויזיון 2019
סטרה S 315 GT-HD

**סטרה S 315 GT-HD** (בגרמנית: **Setra S 315 GT-HD**) הוא אוטובוס תיירים מהודר, מתוצרת יצרנית האוטובוסים הגרמנית **EvoBus** , בשליטת הקונצרן דיימלר AG אשר יוצר בין השנים 1996–2003.

לאחר שבשנת 1994 היצרן Kässbohrer Fahrzeugwerke  (שם רשמי: Karl Kässbohrer Fahrzeugwerke GmbH) נקלע להליך של חדלות פרעון וכתוצאה מכך לפשיטת רגל, קונצרן דיימלר AG השתלט על החברה בשנת 1995. שמה החדש של החברה: **EvoBus** .

## מפרט טכני
* בגרמניה משרת דגם "סטרה S 315 GT-HD" כאוטובוס תיירים.
* 44 מושבים.
* 45 מושבים.
* 49 מושבים.
* 2 דלתות כניסה.
* מנועי מרצדס-בנץ – 12 ליטר (טורבו-דיזל).
* משקל מנוע – 1,045 ק"ג.

## תמונות

קובץ:Gardiners NMC LJV273 (8648065367).jpg | "סטרה S 315 GT-HD"
קובץ:Setra S 315 GT HD (Poland, George Hotel, Lviv, Ukraine).jpg | "סטרה S 315 GT-HD"
קובץ:Edwards 1.jpg | "סטרה S 315 GT-HD"
קובץ:Setra S315 GT-HD (PKS Tomaszów Maz.).JPG | "סטרה S 315 GT-HD"
קובץ:Setra S315 GT-HD in Prague.jpg | "סטרה S 315 GT-HD"
קובץ:Setra S315 dashboard.jpg | "סטרה S 315 GT-HD" – מבט לתא הנהג
קובץ:Setra S 315 GT-HD (vue arrière gauche) - Francony (Le Châtelard).jpg | "סטרה S 315 GT-HD"


## ראו גם
* סטרה S 140 ES
* סטרה S 215 UL
* סטרה S 417 UL

## קישורים חיצוניים

* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1996
קטגוריה:כלי רכב גרמניים
S 315 GT-HD
גנון לבן שפה

**גנון לבן שפה** (שם מדעי: *Cercopithecus cephus*) הוא מין של קוף מהסוג גנון מהמשפחה קופים בעלי זנב, אשר חי ביערות דרום-מערב אפריקה. קוף זה נפוץ יחסית ואיננו נמצא בסכנה.

גונון זה מגיע לאורך 52 ס"מ עם זנב באורך 70 ס"מ ומשקלו עד 4 ק"ג. הזכרים גדולים בהרבה מהנקבות ובעלי פנים צבועות בכחול עם שערות שפם לבנים (מהם קיבל הקוף את שמו), גבות לבנות ושערות "זקן" צהובות. שאר הגוף בצבע חום-זית והבטן בהירה. זהו קוף קטן יחסית הנפוץ על העצים ביערות, שם הוא מבלה בחבורות קטנות המכילות זכרים ונקבות. להקות נוספות שייכות לזכרים רווקים חסרי נחלה. הגונונים הם פעילי יום המבלים בין העצים ביער.

הגונון הוא אוכל-כול. הוא ניזון בעיקר מפירות וזרעים בשלים אך גם מפרחים, חרקים, חסרי חוליות ובעלי חיים קטנים. בעונת הרבייה הזכרים מרשימים את הנקבות עם פניהם הצבועות. הנקבה יולדת לאחר חצי שנה גור אחד המתבגר תוך 4–5 שנים.

הגונון חי ביערות גשם לחים במדינות הבאות: אנגולה, קמרון, הרפובליקה המרכז-אפריקאית, הרפובליקה של קונגו, הרפובליקה הדמוקרטית של קונגו, גינאה המשוונית וגאבון.

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:גנונים
Cliché (Hush Hush) (שיר)

**** (בעברית: **[[קלישאה]] (שקט שקט)**) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך ההוצאה המחודשת לאלבום הבכורה שלה, . השיר יצא לאור ב-3 באוקטובר 2012, כסינגל השני מתוך האלבום.

עם יציאתו נכנס השיר אל המקום ה-11 במצעד הרשמי שביפן.

## רקע וכתיבה
השיר נכתב והופק על ידי אנדריי נמירסקי ומרסל פרודן. כמו כן, השיר הוא שיר בסגנון היורודאנס המשלב בתוכו גם את סגנון הדאנס-פופ. את השיר הקליטה סטאן מחדש בגרסה שקטה שלוותה בכינור וגיטרה אקוסטית.

כמו כן, עלה השיר לרשת הזרמת המדיה ספוטיפיי, בסמוך לצאתו כסינגל.

## ביקורות
מבקרי מוזיקה השוו את השיר לשיר "Hush Hush; Hush Hush", של הפוסיקט דולז, תוך שסקרו את הקליפ שלו ואת השיר עצמו.

## וידאו קליפ
הווידאו קליפ המלא של השיר הועלה לראשונה לערוץ היוטיוב של אגו איטליה ב-5 באוקטובר 2012. חצי מהקליפ צולם בשחור-לבן, בעוד החצי השני צולם בצבע. בין היתר, הועלה הקליפ בספטמבר 2012 לערוץ היוטיוב של חברת התקליטים מען מוס.

נכון למאי 2019, מונה הצפיות של שני הקליפים עומד על כ-18 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי אלכסנדרה סטאן
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
קטגוריה:שירי דאנס-פופ
שירים פשוטים

**שירים פשוטים** הוא פזמון שכתב והלחין שלמה גרוניך. גרוניך שר את השיר במקור עם שם טוב לוי בשנת 1983.

## רקע
השיר נכלל באלבומם המשותף של שלמה גרוניך ושם טוב לוי שנקרא "אלבום משפחתי" ובלט בו לצד "יש לי סימפטיה".

גרוניך כתב את השיר משום שלדעתו שיריו לא שודרו ברדיו במידה מספקת לדעתו, אף שהיה אמן ותיק ומוכר. על פי יואב קוטנר גרוניך פנה לאיש גלי צה"ל גידי אביבי בבקשה שישמיעו את שיריו יותר, וזה השיב לו כי העם רוצה "שירים פשוטים", מה שהביא את גרוניך לכתוב את השיר.

הדובר בשיר מביע את אי־שביעות רצונו מכך שהעם דורש שירים פשוטים שאינם מורכבים. כמו כן השיר בז לתוכניות הטלוויזיה הפופולריות, ומאוזכרות בו "משחק השבת" ו"שעה טובה".

במצעד הפזמונים העברי השנתי של רשת ג' לשנת התשמ"ג (1983) הגיע השיר למקום ה־37.

## קישורים חיצוניים

* שירים פשוטים, באתר תרבות.il

## הערות שוליים

קטגוריה:שירים בעברית
נץ שחור-גלימה

**נץ שחור-גלימה** (שם מדעי: *Accipiter melanochlamys*) הוא מין של נץ שחי בטבע ביערות גשם הרריים ברמות גינאה החדשה.
## מאפיינים
אורכו של נץ זה 32–43 סנטימטר, מוטת כנפיו 65–80 סנטימטר ומשקלו 172–256 גרם בזכרים ועד 294 גרם בנקבות. הנץ בעל נוצות חומות-אדמדמות לאורך גופו ופלג עליון שחור. המקור צהוב, קצר ומעוקל והעיניים גדולות וצהובות. נץ זה בעל כנפיים רחבות המותאמות לדאייה ותמרון רחב בתוך היערות בהם הוא חי. אזור השת לבן והרגליים הגדולות צהובות ובעלות טפרים כהים. הזנב ארוך ושחור ומעוטר בכתמים לבנים לאורכו.

הנץ חי ביערות גשם ויערות אחרים סביב רמות גינאה החדשה ושם דואה בחיפוש אחר יונקים קטנים כמו מכרסמים ומיני כיסאים, זוחלים ומיני עופות אחרים כמו ציפורי שיר קטנות ובעיקר מיני יוניים כמו יונים מהסוג *Gymnophaps*. הנץ דואה לעבר הטרף וחוטף אותו מאחור. לעיתים הוא צד כך בזוגות. מבנה כנפיו מאפשר לו לתמרן בין העצים ביעילות. הוא הורג את הטרף בעזרת מכה מטפריו הגדולות או ממקורו המעוקל. זוג הנצים מקננים על עץ גבוה או שיחים גבוהים באזור אוקטובר. שני בני הזוג מקננים ושומרים על 3 הגוזלים עד לבגרות.

הנץ אנדמי לגינאה החדשה, אך אין מספיק תצפיות לקביעת תחום תפוצתו. האזורים בהם נמצא הם ברמות שבמרכז גינאה החדשה ובאזור הקרוב אליהם.

### תת-מינים
* *Accipiter melanochlamys melanochlamys*
* *Accipiter melanochlamys schistacinus*

## קישורים חיצוניים

## הערות שוליים

קטגוריה:טקסונים שתוארו בידי תומאסו סלבדורי
קטגוריה:נץ (סוג)
קטגוריה:פפואה גינאה החדשה: עופות
קטגוריה:בעלי חיים שתוארו ב-1876
קטגוריה:עופות יערות הגשם של אוקיאניה
יניב נחמיאס

**יניב נחמיאס** (נולד ב-17 בספטמבר 1979) הוא שחקן תיאטרון, קולנוע, וטלוויזיה ישראלי.

## ביוגרפיה
נחמיאס נולד וגדל בירושלים. למד במחזור ל"ט של הסטודיו למשחק ניסן נתיב.

### בטלוויזיה ובקולנוע
ב-2003 שיחק בסרט "תיאום כוונות" שכתב וביים איל חלפון על פי ספרו של הרב חיים סבתו. ב-2005 גילם את קלינר בסרט הסטודנטים "מתמטיקה פשוטה" שכתב וביים דניאל בורובין, וגילם את בוזי בסרט הסטודנטים "החצי השני" שכתבה וביימה טליה סלמה. ב-2006 גילם שליח בסרט "הדברים שמאחורי השמש" שכתב וביים יובל שפרמן. ב-2007 גילם שליח פיצה בסדרה "מסכים" שביים דני סירקין, ושיחק בסדרה "המקום" שכתבו שלמה משיח ושני מלמד וביימו יצחק שאולי ואבי כהן. ב-2008 גילם את דדי בסרט "איים אבודים" שכתב וביים רשף לוי, והשתתף בתוכנית "לצחוק או למות" שביים גורי אלפי. ב-2009 גילם את כיפה בסרט "הבודדים" שביים רנן שור, וגילם אברך בסדרת הטלוויזיה "תמרות עשן" שכתב נח סטולמן וביים עודד דוידוף.

שיחק בפרסומות למפעל הפיס, ווינר, HOT, "קליל תעשיות","מתאים לי", "קראנץ" ועוד.

### בתיאטרון
השתתף בצוות בידור במלון קלאב הוטל אילת, והשתתף במופע ילדים של יובל המבולבל.

בתיאטרון הקאמרי: ב-2004 גילם אוהד בהצגה "מילאנו" שכתב וביים שמואל הספרי. ב-2007 שיחק בהצגה "זה הים הגדול" מאת יוסף בר-יוסף שביימה דדי ברון, בהצגה "עוץ לי גוץ לי" שביים רוני פינקוביץ'.

בתיאטרון באר שבע: ב-2004 שיחק בהצגה "המדריך לחיים הטובים" שכתבה וביימה יעל רונן.

בתיאטרון אורנה פורת: ב-2005 שיחק בהצגה "טירונות" שכתב וביים הלל מיטלפונקט.

בתיאטרון צוותא: ב-2005 הופיע בהרכב הקומי "מושב לצים" לצד קובי מרציאנו, חי דוידוב ורונן דוידוב.

בתיאטרון הבוכרי חנדה חנדה: ב-2005 שיחק לצד קובי מרציאנו במופע "חנדה חנדה" שיר חי דוידוב.

בתיאטרון המדיטק: ב-2006 גילם את אביר שמשון בר לשון - התפקיד הראשי בהצגה "עלילות האביר שמשון בר לשון" שכתב וביים שמואל הספרי.

בתיאטרון אנסמבל הרצליה: ב-2007 שיחק בהצגה "פוקר" מאת פטריק מרבר  שעיבד אילן חצור וביים יואב מיכאלי.

בתיאטרון הבימה: ב-2007 גילם פרמדיק רוסי לצד קובי מרציאנו בהצגה "סופה של בדיחה" מאת נועם גיל שביימה נועה רבן.

בתיאטרון נדנדה: שיחק בהצגה "כספיון" שכתבה איילה קורקוס (על פי ספרו של פאול קור) וביים אבי מלכה.

הקים את "תיאטרון שמחה" בו ביים, כתב ושיחק בהצגה "האוצר הוא אצלי", והעלה את המופע "הצדיק המצחיק".

ב-2012 גילם את הבעל בהצגה "ככה זה לא תשובה" שכתב איז'ו ליבוביץ' שגם ביים אותה לצד גולן אזולאי. ההצגה מספרת על בני זוג הנמצאים במשבר נישואין עקב חזרתו בתשובה של הבעל. בהצגה שיחקו גם גולן אזולאי, גלעד פרלמן, חיים זנאתי.

ב-2013 הקים את **תיאטרון רון**. ב-2016 כתב, ביים ושיחק בהצגה "על ראש התורן" על הרב שלמה גורן. ב-2018 כתב, ביים ושיחק את ההצגה "לב הכותל" על הרב מאיר יהודה גץ. ב-2019 כתב, ביים ושיחק את ההצגה "להאיר את המנורה" על הרב משה צבי נריה.

בתיאטרון נקודה טובה: ב-2015 שיחק בהצגה "דלתות לשמים" שכתב וביים עמיחי חזן.

### חיים אישיים
נשוי ואב לילדים, והם מתגוררים במבוא דותן. חסיד ברסלב.

## קישורים חיצוניים

*  ערוץ היוטיוב של תיאטרון רון
* יניב נחמיאס באתר "ספר הקולנוע הישראלי"
* צירופים עם יניב נחמיאס ולביא זיטנר, באתר הידברות
* גולן אזולאי, החוט המקשר - שחקנים, באתר הידברות, 2017

## הערות שוליים

קטגוריה:שחקני קולנוע וטלוויזיה ישראלים
קטגוריה:אמנים ישראלים שחזרו בתשובה
קטגוריה:חסידי ברסלב
קטגוריה:שחקני תיאטרון ישראלים
קטגוריה:בוגרי הסטודיו למשחק ניסן נתיב
קטגוריה:מבוא דותן: אישים
קטגוריה:ישראלים שנולדו ב-1979
מארט סנדר

**מארט סנדר** (באסטונית: **Mart Sander**; נולד ב-10 באוגוסט 1967) הוא מוזיקאי ומנחה טלוויזיה אסטוני.

## ביוגרפיה
סנדר נולד בטאלין ובנעוריו למד נגינה בכינור וניצוח מוזיקלי.

בגיל שמונה עשרה החל לשיר במקהלה של האופרה הלאומית של אסטוניה ובגיל תשע עשרה זכה בתחרות כישרונות במוסקבה, הוא ביצע עם המקהלה שלו סיבוב הופעות ברחבי ברית המועצות ומדינות נוספות באירופה.

הוא סיים תואר במוזיקולוגיה באוניברסיטת טאלין, הוא גם סיים תואר שני בבימוי קולנוע וטלוויזיה בבית ספר הבלטי לקולנוע ומדיה (Baltic Film and Media School).

ב-1991 היה בתפקיד הראשי בסרט המוזיקלי הפיני "Iskelmäprinssi" לצד פירקו מאנולה.

ב-1993 לאחר שהזמרת יאניקה סילאמה נבחרה לייצג את אסטוניה בפעם הראשונה באירוויזיון הוא הנחה את האירוע לבחירת השיר אותו תבצע בתחרות, ב-1999 הגיש את תוצאות הניקוד של אסטוניה באירוויזיון.
	
ב-1993 שיחק בסרט האמריקאי "Candles in the Dark" על נערה אמריקאית העוברת לגור באסטוניה.

מ-2006 ועד 2011 הנחה את הגרסה האסטונית של "רוקדים עם כוכבים".

ב-1998 שיחק בסרט "Kallis härra Q".

ב-2007 ביים את הסרט בו גם שיחק "Berlin 1945 - Musik Unter Bomben", סרט מוזיקלי בן התנגנו שירים שהיו פופולריים במהלך הרייך השלישי.

## קישורים חיצוניים

* 
* 

קטגוריה:מנחי טלוויזיה אסטונים
קטגוריה:שחקני קולנוע וטלוויזיה אסטונים
קטגוריה:זמרים אסטונים
קטגוריה:ילידי 1967
שועל-מעופף וולאסי

**שועל-מעופף וולאסי** (שם מדעי: *Styloctenium wallacei*) הוא מין של עטלף פירות גדול המצוי בטבע ביערות גשם לאורך האי סולאווסי שבאינדונזיה ומצוי גם באיי טוגיאם . עטלף זה קיבל את שמו מהחוקר המפורסם אלפרד ראסל וולאס, אשר חקר את החיים ברחבי אינדונזיה.השועל המעופף מאכלס יערות בגבהים של עד כ-1,100 מ'. כאשר הוא נראה מדי פעם באזורים פתוחים יותר, הוא כנראה נע בין חלקי יער שונים.

## מאפיינים
עטלף זה מגיע לאורך 142–154 מ"מ ולמשקל של 200 גרם. העטלף בעל פרווה אפרפרה, כנפיים חומות-כהות וכן זנב ורגליים בצבע דומה וחזה ובטן אדמוניות. הוא בעל ראש מוארך עם כתמים לבנים לאורך הפנים ובעיקר מעל הגבות ולצידי הלסתות. העטלף בעל אוזניים ארוכות ערומות משיער ולסת בעלת שיניים חדות וניבים גדולים, אף שתזונתו מורכבת בעיקר מפירות. העיניים גדולות וחומות והחוטם מוארך וורוד.

עטלף זה מצוי ביערות לחים לאורך סולאווסי והוא פעיל בלילות אז הוא יוצא לחפש מיני פירות טרופיים. ביום הוא ישן הפוך על הענפים. העטלף מצוי בסיכון עקב הפגיעה ביערות שנכרתים להקמת גידולי קקאו או קפה.

במערות בצפון אוסטרליה נמצאו ציורים המזכירים עטלף זה אך אין הוכחות לכך שחי אי-פעם באוסטרליה.

## קישורים חיצוניים

## הערות שוליים

קטגוריה:בעלי חיים שתוארו ב-1866
קטגוריה:אינדונזיה: יונקים
קטגוריה:טקסונים שתוארו בידי ג'ון אדוארד גריי
קטגוריה:סולאווסי: בעלי חיים אנדמיים
קטגוריה:עטלפי פרי
קטגוריה:יונקים ביערות הגשם של דרום-מזרח אסיה
תוכי הנשר

**תוכי הנשר** (שם מדעי: *Psittrichas fulgidus*) הוא מין של תוכי מסוג *Psittrichas* הקרוב למיני הדרראים אך שייך למשפחה שונה וייחודית – תוכיים נשריים. מין זה הוא היחיד בסוגו ובתת-משפחתו והוא אנדמי לגינאה החדשה. הוא חיית מחמד מבוקשת, ועקב כך מצוי בסכנת הכחדה.

תוכי הנשר קיבל את שמו עקב מראה הראש המזכיר ראש של נשר בעיקר במקור העבה, הארוך והמעוקל השונה ממרבית התוכים. אורכו של התוכי עד 46 ס"מ ומשקלו 580–800 גרם. הזוויגים דומים והם בעלי נוצות אפורות משורטטות בשחור באופן המזכיר את נוצות האפרור. הכנפיים והזנב שחורים. הבטן וקצות הכנפיים אדומים. הם בעלי ראש רזה, אפור וחשוף מנוצות ומקור אפור-כהה מוצק וקל.

למרות מראהו המוזר תוכי זה הוא אוכל פירות כמו קרוביו. הוא ניזון ממיני תאנים וכן מפרחים ומצוף. ייתכן שהראש החשוף נועד למנוע מבעליו להידבק באבקה מרובה מדי של פרחים בבואו לשתות מהם אך עדיין לא ברור מה הסיבה בוודאות. תוכי זה לא נחקר הרבה בטבע ולא ידוע מה הרגלי הרבייה שלו אך ידוע שהוא מטיל 2 ביצים בקן גבוה על העצים. תוכי זה נראה לעיתים בחבורות של עד 20 פרטים.

תוכי זה מבוקש בשוק העולמי הן בגלל היותו חיית מחמד מוצלחת והן בגלל נוצותיו. לכן הוא מטרה לצייד רב ומצב השימור שלו מוגדר כפגיע.

## תמונות

Borstenkopf (Psittrichas fulgidus).JPG
Psittrichas fulgidus -Loro Parque, Tenerife, Spain-8a.jpg
Psittrichas fulgidus -Miami Zoo, USA-8.jpg
Psittrichas fulgidus -captive-8a.jpg


## קישורים חיצוניים

## הערות שוליים

קטגוריה:בעלי חיים שתוארו ב-1830
קטגוריה:טקסונים שתוארו בידי רנה לסון
קטגוריה:תוכיים נשריים
קטגוריה:עופות יחידים בסוגם
קטגוריה:פפואה גינאה החדשה: עופות
קטגוריה:פפואה גינאה החדשה: בעלי חיים אנדמיים
פיג'ו סוג 17

ממוזער|310px|"פיג'ו סוג 17", שנת 1898
ממוזער|310px|"פיג'ו סוג 17", שנת 1898
**פיג'ו סוג 17** (בצרפתית: **Peugeot Type 17**) היא מכונית קטנה ופתוחה, (קבריולה) מסוג "(Runabout car)" , מתוצרת יצרנית הרכב הצרפתית **[[פיג'ו]]** אשר יוצרה בין השנים 1897–1902 בצרפת.

## מאפיינים
* יוצרו 182 יחידות.
* מנוע בנזין.
* מנוע בעירה פנימית.
* 4 מושבים (מושבים קדמיים + 2 מושבים אחוריים).
* תצורת ישיבה - "(Vis-à-vis automobile)"  (2 נוסעים מול 2 נוסעים) (ראו תמונה).
* מערכת היגוי - הגה בצורת חצי סהר ממוקם מימין.
* גלגלים לא סימטריים - גלגלים קדמיים קטנים מגלגלים אחוריים.
* 2 פנסי תאורה קדמיים.

## ראו גם
* פיג'ו סוג 4
* פיג'ו סוג 6
* פיג'ו סוג 15
* פיג'ו סוג 16
* פיג'ו סוג 33

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1897
קטגוריה:מכוניות צרפתיות
17
נרץ' (נהר)

**נהר נרץ**' (בבלארוסית: **Нарач**; ברוסית: **Нарочь**; בליטאית: **Narutis**) הוא נהר בצפון-מערב בלארוס, במחוז משנה מיאדזייל שבמחוז מינסק. הוא נשפך מאגם נרץ' (נארוץ') דרומה. רוחבו בנקודת השפך היא 10–12 מטר. אזור שפך הנהר הוא ביצתי בחלקו. במפגש הנהרות נרץ' ואוזליאנקה (Uzlyanka) נמצא אזור שהוגדר כשמורה לאומית. סביב נהר הנרץ' משתרעים יערות נרץ' (נארוץ'). הנהר קופא בדרך כלל בין תחילת דצמבר לאמצע מרס. בקרבת שפך האגם אל הנהר ישנו אתר תיירותי.

## היסטוריה
בתקופת מלחמת העולם השנייה היוו היערות שסביב הנהר נרץ' בסיסים ליחידות פרטיזנים יהודיות. יחידות אלה הורכבו בעיקר מיהודים שברחו מהגטו שהקימו הגרמנים הכובשים בווילנה, כ-100 ק"מ מערבית לנהר נרץ'.

## ראו גם
* נארוץ'
* נרץ' (פארק לאומי)
* נרץ' (אגם)

## קישורים חיצוניים

## הערות שוליים

קטגוריה:שואת יהודי בלארוס
קטגוריה:בלארוס: נהרות ונחלים